**Årsberetning for Eidskog Fotball 2023**

**Sportslig**

Vi hadde et lag i 5 divisjon og et lag i 6 divisjon for herrer. Det ble mange fine lokaloppgjør i 6 divisjon. Dessverre ble det nedrykk for 5 divisjonslaget

Damelaget har spilt enda en sesong i 4 divisjon i Akershusserien og endte på 3 plass.

Vi har hatt med lag i serien for G15, J15, J14 elite, G13, J13. Dette har vært lag som har hatt mange timer i bil. Noen har vært på Fagernes og andre har vært i Rendalen, mens andre igjen fikk nærmeste borte kamp på Flisa. Det har vært mange gode resultater og se tilbake på og bygge videre på.

I barnefotballen har vi hatt lag i serien for G12, J11, G10, J9, G9, mix8, J7, G7 og mix6. Her har det vært mange gode fotballøyeblikk. Alt fra den første scoringa, den første seieren, det første tapet, men ikke minst det å oppleve lagspillet og samspillet med andre på banen.

Vi har også hatt lag med i futsalserien for G12, J13 og G13, som igjen meldte seg på ny runde som G13, J14 og G14.

Vi har hatt over 300 spillere innom fotballen i år og 60 trenere og lagledere som bidrar til at spillerne våre har lærerike treninger og kamper å komme til.

**Styret**

Styret har gjennomført 7 styremøter og et ekstraordinært årsmøte. Vi har til sammen behandlet 59 saker. Styret presenterer et resultat på 422844 kr og har en egenkapital på kr 153394 kr.

Saker det har blitt jobbet mye med er å få til en investering av robotklippere på Magnor stadion, Skotterud stadion og Matrand stadion, i tillegg til merkerobot. Dette ble vedtatt på ekstraordinært årsmøte 25/10-23. Leasingavtaler med Sparebank 1 Østlandet ble signert for merkerobot i desember. Robotklippere ble bestilt i desember.

Skotterudparken har også vært på agendaen på flere av møtene. Det har vært 3 fester i parken, hvor det var Halva Priset og Spelloppmaker som dro flest besøkende. 1150 betalende registrert. De 2 andre festene gikk også i pluss, selv om det her ikke var like mange besøkende.

Vi ser at vi er veldig avhengig av at foreldre/foresatte deltar på dugnader for at vi skal kunne klare å arrangere disse festene. Vi er ydmyke for all innsats som blir lagt ned gjennom dugnad i klubben.

Både puben og paviljongen trenger et løft. Det ble startet på grunnarbeid på ny grillhytte, som skal bygges med hjelp av 50000kr vi fikk innvilget etter søknad om kulturmidler.

Det jobbes også med et nytt prosjekt ved navn «alle skal med». Her vil vi takke det lokale næringslivet for at de har gått inn med nærmere 250000kr i sponsorpenger, slik at vi kan finansiere cuper til våre ungdomslag. Målet er at alle skal få være med, uansett økonomisk bakgrunn.

**Økonomi**

Vi har i år klart å snu en negativ økonomi til en positiv økonomi. Vi ønsker å fortsette med dette. Vi vil i mai 2024 ha nedbetalt lån som sto igjen etter kunstgressbanen. Vi vil betale et like stort beløp 2 ganger per år i leasingavtaler på 6 stk robot gressklippere og merkerobot.

Dette er en investering som vil lønne seg over tid, da vi ikke trenger banemannskap i så stor grad som nå.

Vi kommer til å arrangere loddsalg i år, og målet er å selge 4000 lodd a 100 kr. Dette vil komme godt med da det vil bli investert i nye draktsett på slutten av året.

I Skotterudparken vil det i år arrangeres 4 arrangement. I tillegg til landskamp mellom Eidskog og Eda. Et eventuelt overskudd vil settes av til forfallende arbeid i parken og til framtidige investeringer.

**Medlemmer**

Vi hadde 378 medlemmer i Eidskog Fotball, hvor 150 var kvinner og 228 var menn.

Styret har bestått av følgende:

Leder: Solfrid Brenna

Nest leder: Liv Solveig Johansen

Sekretær: Lene Hagerud Aulie

Kasserer: Pia Therese Breisjøberg

Styremedlem/sportslig leder: Erik Bakken

Styremedlem/kioskansvarlig: Irina Bobyleva Sørensen

Styremedlem/ leder hus og bane: Hans-Jacob Koren-Lund

Hjemmesideansvarlig: Tom Røhr

Sportslig leder ungdomsfotballen: Vegar Bjørge

Sportslig leder barnefotballen: Glenn Elsvåg

Valgkomité:

Leder: Eric Anthony Kaberg Utgården

Medlem: Tina Melbye

Vara:

Kontrollkomité:

Leder: Ina Mari Høgberg

Medlem: Ole Magnus Rudberg

Vara:

Skotterud 12/3-24

Leder Nest leder Sekretær

Solfrid Brenna Liv Solveig Johansen Lene Hagerud Aulie

Kasserer Styremedlem/Sportsligleder Styremedlem/kioskansvarlig

Pia Therese Breisjøberg Erik Bakken Irina Bobyleva Sørensen

Styremedlem/ leder hus og bane

Hans-Jacob Koren-Lund